2017 se TV-seisoen skop af met Lady Gaga as Donatella Versace | SARIE
2017 se TV-seisoen skop af met Lady Gaga as Donatella Versace	deur SARIE.com
Ons sien uit na …
Ons was mal oor The People v. O.J. Simpson: American Crime Story verlede jaar. Cuba Gooding Jr. as O.J. Simpson, John Travolta as Robert Shapiro, David Schwimmer as Robert Kardashian en Sarah Paulson as die sterk prokureur Marcia Cross (’n rol waarvoor Paulson met ’n Golden Globe vereer is) het ons vasgenael gehou voor die kassie. En nou, net soos met die vervaardiger Ryan Murphy se ander gewilde TV-reeks, American Horror Story, begin die tweede seisoen van American Crime Story vanjaar met ’n nuwe misdaadverhaal: dié keer oor die reeksmoordenaar Andrew Cunanan wat ook die modeontwerper Gianni Versace voor sy huis in Miami Beach doodgeskiet het.
Die Afrikaanse reekse waarna ons uitsien …
Bobby en Karlien: In jou skoeneDié reeks volg twee van Suid-Afrika se grootste sterre, Bobby en Karlien van Jaarsveld, op ’n emosionele en unieke avontuur. In elke aflewering stuur familielede Bobby en Karlien op ’n lewensveranderende uitdaging. Kykers beleef dié ervarings eerstehands saam met die geliefde broer en suster. Bobby en Karlien: In jou skoene begin op 11 Januarie om 20:00 met ’n spesiale 90 minuut lange superepisode op VIA, DStv-kanaal 147.Op die spelHoe goed kan jy spel? Die tweede seisoen van kykNET se gewilde speletjiesprogram Op die Spel is Maandae om 20:30 terug op DStv-kanaal 144. Op die Spel toets deelnemers se kennis van Afrikaanse spelling, die herkoms van woorde en idiome met Rian van Heerden (foto) die aanbieder en die taalkenner prof. Gerhard van Huyssteen wat die septer swaai oor wie se antwoorde reg of verkeerd is.Buite die lyneVanaf 4 Januarie kuier en kook Suid-Afrika se top-rugbyspelers en hul naastes weekliks by Lady Rugga, Elma Smit, om oor hul lewe duskant die kantlyn − en natuurlik ook oor kos − te gesels. ’n Nuwe aflewering van Buite die lyne word elke Woensdag om 18:00 op VIA uitgesaai.SeepgladLindi Stander, Ramey Short en Pierre Breytenbach is maar ‘n paar van die geliefde akteurs wat Maandae om 20:30 op kykNET te sien is in Seepglad. Dié splinternuwe komediereeks handel oor die drama’s voor en agter die skerms van ‘n TV-sepie Tot tyd en wyl. Die hoofskrywer, Louise van der Linde (Lorraine Burger), is ‘n weduwee en enkelma wat binnekort veertig word. Sy moet vrede maak met die feit dat haar eie lewe by haar verbygaan.
Sy word ondersteun deur haar kollegas Mel (Stander) en Willem (Breytenbach), terwyl hulle aan die einde van elke dag hul lot by die plaaslike watergat bekla. Die lewe van ‘n sepieskrywer is nie aldag maklik nie!SoensoekersEnkellopendes wat aanlyn maat soek kan Woensdae nader skuif vir raad oor hoe om hul beste voetjie voor te sit. In Soensoekers wys dr. Zenia, ’n bewussynsbreier – sy help ’n mens beter verstaan watter beeld jy aanlyn uitstraal – en Suna, ’n stilis, deelnemers hoe om hul maatsoekprofiele aanlyn op te kikker. Sal hul kiekies met dié twee se hulp meer klikke van belangstellendes lok? Skakel elke Woensdag om 17:30 op VIA in.Ons sprokiestroueSorina Erasmus bied dié nuwe troureeks aan. Dit begin 9 Februarie om 20:00 op kykNET. Van skaapstert tot Camembert Die kameras gaan nie net Karoo toe nie, maar ook oor die groot waters op ’n kosreis na Frankryk saam met die sjef en kookboekskrywer Marlene van der Westhuizen. Op Van skaapstert tot Camembert nooi sy ons na haar twee huise: een in Groenpunt in die Kaap en die ander in Charroux op die Franse platteland. Vars aflewerings word vanaf 10 Januarie elke Dinsdag om 18:00 op VIA uitgesaai. Boland MoordeDie nuutste seisoen van dié gewilde speurreeks begin Dinsdag 14 Febuarie om 20:00 op kykNET. Nóg reekse om dop te hou